છોટા રાજને વધુમાં જણાવ્યું હતું કે જ્યારે દાઉદ ઈબ્રાહીમના માણસોને ખબર પડી ગઈ કે હું મુંબઈ વિસ્ફોટના કાવતરાખોરો અંગે ભારતીય એજન્સીઓને માહિતી પહોંચાડું છું ત્યારે તેમણે દુબઈમાં મારો અસલી પાસપોર્ટ છીનવી લીધો હતો. તેમણે મને જાનથી મારી નાખવાની ધમકી આપી હતી, પરંતુ હું કોઈ પણ રીતે દુબઈ ભાગી જવામાં સફળ રહ્યો હતો અને ત્યાંથી મલેશિયા પહોંચી ગયો હતો. ત્યાર બાદ બેંગકોક જતાં દાઉદના માણસોએ મારો જાન લેવાની કોશિશ કરી હતી. આ જ કારણસર મને મોહનકુમારના નામનો પાસપોર્ટ આપવામાં આવ્યો હતો.